CELEX: 32016R0442
Language: lv
Date: 2016-03-23 00:00:00
Title: Komisijas Īstenošanas regula (ES) 2016/442 (2016. gada 23. marts), ar kuru groza Īstenošanas regulu (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos

24.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 78/49
            
         KOMISIJAS ĪSTENOŠANAS REGULA (ES) 2016/442
   (2016. gada 23. marts),
   ar kuru groza Īstenošanas regulu (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos
   EIROPAS KOMISIJA,
   ņemot vērā Horvātijas Pievienošanās līgumu,
   ņemot vērā Horvātijas Pievienošanās aktu (1) un jo īpaši tā 41. un 16. pantu saistībā ar tā IV pielikuma 3. iedaļas a) punkta 4. apakšpunktu,
   tā kā:
   
               (1)
            
            
               Komisijas Īstenošanas regulā (ES) Nr. 170/2013 (2) noteikti pārejas posma pasākumi cukura nozarē sakarā ar Horvātijas pievienošanos Savienībai. Minētās regulas II nodaļas 2. iedaļa attiecas uz tādu cukura pārpalikuma daudzumu noteikšanu un izņemšanu no tirgus, kas Horvātijā pieejami pievienošanās dienā. Konkrētāk, tajā noteikts termiņš, kādā šie cukura pārpalikuma daudzumi jānosaka un jāizņem no tirgus un kādā identificētajiem Horvātijas uzņēmējiem jāiesniedz apliecinājums par šo daudzumu izņemšanu no tirgus. Tajā noteikti arī atsauces periodi, kas jāizmanto, lai aprēķinātu maksājumus, kuri Horvātijai jāveic, ja cukura pārpalikuma daudzumi netiek izņemti no tirgus.
            
         
               (2)
            
            
               Ar Komisijas Īstenošanas regulu (ES) Nr. 1345/2014 (3) ir noteikti tie cukura pārpalikuma daudzumi Horvātijā, kuri uzkrāti pirms tās pievienošanās [Eiropas Savienībai] un kuri ir jāizņem no tirgus uz Horvātijas rēķina saskaņā ar termiņiem, kas noteikti Īstenošanas regulā (ES) Nr. 170/2013, kurā grozījumi izdarīti ar Īstenošanas regulu (ES) 2015/1407 (4).
            
         
               (3)
            
            
               Horvātija 2016. gada 26. janvāra vēstulē ir informējusi Komisiju, ka, neapšaubīdama pienākumu izņemt no tirgus cukura pārpalikuma daudzumus, kā noteikusi Komisija, tā nav varējusi pilnībā novērst neparedzētas procesuālās grūtības, kas radušās, īstenojot pienākumu piespiest attiecīgos uzņēmējus izņemt minētos pārpalikuma daudzumus, un ka šo grūtību rezultātā tika pagarināti attiecīgās izņemšanas termiņi, turklāt Horvātija ir informējusi, ka tai ir vajadzīgs papildu laiks. Tāpēc ir lietderīgi Īstenošanas regulas (ES) Nr. 170/2013 paredzētos termiņus pagarināt par četriem mēnešiem.
            
         
               (4)
            
            
               Tādēļ Īstenošanas regula (ES) Nr. 170/2013 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 170/2013 groza šādi:
   
               1)
            
            
               regulas 9. panta 1. punktā vārdkopu “2016. gada 31. martam” aizstāj ar vārdkopu “2016. gada 31. jūlijam”;
            
         
               2)
            
            
               regulas 10. pantu groza šādi:
               
                           a)
                        
                        
                           vārdkopu “2016. gada 31. martam” aizstāj ar vārdkopu “2016. gada 31. jūlijam”;
                        
                     
                           b)
                        
                        
                           vārdkopu “2016. gada 30. novembrī” aizstāj ar vārdkopu “2017. gada 31. martā”;
                        
                     
         
               3)
            
            
               regulas 11. pantu groza šādi:
               
                           a)
                        
                        
                           panta 1. punktā vārdkopu “2016. gada 30. jūnijam” aizstāj ar vārdkopu “2016. gada 31. oktobrim”;
                        
                     
                           b)
                        
                        
                           panta 2. punkta ceturtajā daļā vārdkopu “2016. gada 31. martam” aizstāj ar vārdkopu “2016. gada 31. jūlijam”;
                        
                     
         
               4)
            
            
               regulas 12. pantu groza šādi:
               
                           a)
                        
                        
                           panta 1. punktā vārdkopu “2016. gada 31. jūlijam” aizstāj ar vārdkopu “2016. gada 30. novembrim”;
                        
                     
                           b)
                        
                        
                           panta 2. punktu groza šādi:
                           
                                       i)
                                    
                                    
                                       punkta pirmajā daļā vārdkopu “2016. gada 31. martam” aizstāj ar vārdkopu “2016. gada 31. jūlijam”;
                                    
                                 
                                       ii)
                                    
                                    
                                       punkta otrajā daļā vārdkopu “2016. gada 30. novembrī” aizstāj ar vārdkopu “2017. gada 31. martā”;
                                    
                                 
                                       iii)
                                    
                                    
                                       punkta trešajā daļā vārdkopu “2016. gada 30. septembrim” aizstāj ar vārdkopu “2017. gada 31. janvārim”.
                                    
                                 
                     
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 23. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 112, 24.4.2012., 10. lpp.
   
   
      (2)  Komisijas 2013. gada 25. februāra Īstenošanas regula (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos (OV L 55, 27.2.2013., 1. lpp.).
   
      (3)  Komisijas 2014. gada 17. decembra Īstenošanas regula (ES) Nr. 1345/2014 par cukura, izoglikozes un fruktozes pārpalikuma daudzumu noteikšanu Horvātijā (OV L 363, 18.12.2014., 80. lpp.).
   
      (4)  Komisijas 2015. gada 19. augusta Īstenošanas regula (ES) 2015/1407, ar kuru groza Īstenošanas regulu (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos (OV L 219, 20.8.2015., 1. lpp.).